विजेन्द्र भले ही कहें कि उन्हें पराजय पर पराजय प्राप्त हुई है। अथवा वे लक्षित होकर भी अलक्षित रहे हैं। लेकिन वास्तविकता यह है कि वे हिन्दी की लोकधर्मी कविता को ऊँचाई पर देखना चाहते हैं। उनकी कविताओं के आधार पर लोकधर्मी कविता के प्रतिमान निर्धारित किए जा सकते हैं। प्रतिरोध भाव और मानवीय करूणा की दृष्टि से इस संकलन की लगभग सभी कविताएँ आवयविक दृष्टि से सुगठित है और सन् 2014 में रचित हिन्दी कविता की विशेष उपलब्धि हैं।